🌻 **Comoara din vie de Lev Tolstoi**

****

        A fost odată demult, tare demult, un țăran. Avea țăranul nostru trei feciori. Și mai avea omul o vie de toată frumusețea, de care se îngrijise cum se pricepuse el mai bine.

        Ei, da, numai că anii trecuseră mai iute ca vântul și ca gândul și omul nostru începu să bage de seamă că îmbătrânea și nu mai avea putere ca odinioară.

        Feciorii țăranului se îngrijeau și ei de vie, așa cum îl văzuseră făcând pe tatăl lor, doar că, pe măsură ce trecea vremea, omul nostru era muncit din ce în ce mai mult de tot soiul de gânduri. Se temea că după ce va muri, feciorii lui vor vinde via sau că nu o vor îngriji așa cum trebuie.

        Băgau de seamă feciorii că tatăl lor era înnegurat, dar își vedeau de treburile lor și nu îl întrebau nimic de teamă să nu-l supere cumva.

        Când simți că venise vremea să plece din lumea aceasta, țăranul își chemă feciorii și le spuse:

        — Dragii mei, vă rog să aveți grijă de vie, căci acolo se găsește ceva de mare preț!

        După ce omul trecu la cele veșnice, fiii lui, gândindu-se că în vie era îngropată o comoară, au început să sape pământul cu sârg și de aceea via a dat și mai mult rod ca până atunci.

        Cu toate acestea, mezinul, care era tare nemulțumit, le spuse fraților săi.

        — Am săpat și am tot săpat, dar n-am dat de nicio comoară!

        — Mă întreb și eu adesea la ce s-o fi gândit tata, când a spus că în vie ar fi ceva de mare preț, spuse fiul cel mijlociu.

        După ce stătu pe gânduri o vreme, fiul cel mare le spuse fraților săi:

        — Eu am priceput ce-a vrut să spună tata. Comoara pe care noi am căutat-o este chiar via. Știți prea bine că am săpat și am tot săpat și acum se văd roadele. Așa o recoltă bogată nu am avut nicicând!

        Avea dreptate feciorul cel mare, dragi copii. Via însăși era comoara pe care o lăsase moștenire țăranul și ea dăduse rod bogat tocmai pentru că feciorii munciseră mult în vie, adică săpaseră cu sârg.

**Răspunde, pe baza textului dat, la întrebările de mai jos:**

1**. Titlul textului este** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2**. Autorul textului este** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. **Personajele textului sunt**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4**. Textul** are \_\_\_\_\_ alienate

**5. Ce le-a spus bătrânul fiilor săi înainte să treacă la cele veșnice?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Ce-au făcut băieții după aceea?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Ce le-a spus feciorul cel mare fraților săi?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Ce-ai face dacă ai descoperi o comoară?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

